

**"Жайылымдар туралы" 2017 жылғы 20 ақпандағы Қазақстан Республикасының Заңын іске асыру жөніндегі шаралар туралы**

Қазақстан Республикасы Премьер-Министрінің 2017 жылғы 31 наурыздағы № 41-ө өкімі

      1. Қоса беріліп отырған "Жайылымдар туралы" 2017 жылғы 20 ақпандағы Қазақстан Республикасының Заңын іске асыру мақсатында қабылдануы қажет нормативтік құқықтық және құқықтық актілердің тізбесі (бұдан әрі - тізбе) бекітілсін.

      2. Орталық және жергілікті атқарушы органдар, Қазақстан Республикасының жергілікті өкілді органдары (келісім бойынша):

      1) тізбеге сәйкес нормативтік құқықтық актінің жобасын әзірлесін және белгіленген тәртіппен Қазақстан Республикасының Үкіметіне бекітуге енгізсін;

      2) тізбеге сәйкес тиісті ведомстволық нормативтік құқықтық және құқықтық актілерді қабылдасын және қабылданған шаралар туралы Қазақстан Республикасының Үкіметін хабардар етсін.

|  |  |
| --- | --- |
| *Премьер-Министр* | *Б. Сағынтаев* |

|  |  |
| --- | --- |
|  | Қазақстан Республикасы Премьер-Министрінің 2017 жылғы 31 наурыздағы № 41-ө өкімімен бекітілген |

**"Жайылымдар туралы" 2017 жылғы 20 ақпандағы Қазақстан Республикасының Заңын іске асыру мақсатында қабылдануы қажет нормативтік құқықтық және құқықтық актілердің тізбесі**

|  |  |  |  |  |  |
| --- | --- | --- | --- | --- | --- |
| Р/с № | Нормативтік құқықтық және құқықтық актінің атауы | Нормативтік құқықтық және құқықтық актінің нысаны | Жауапты мемлекеттік органдар | Орындау мерзімі | Нормативтік құқықтық және құқықтық актінің сапасына, уақтылы әзірленуі мен енгізілуіне жауапты тұлға |
| 1 | 2 | 3 | 4 | 5 | 6 |
| 1. | "Қазақстан Республикасы Ауыл шаруашылығы министрлігінің кейбір мәселелері" туралы Қазақстан Республикасы Үкіметінің 2005 жылғы 6 сәуірдегі № 310 қаулысына өзгерістер мен толықтырулар енгізу туралы | Қазақстан Республикасы Үкіметінің қаулысы | АШМ | 2017 жылғы сәуір | Қ.Қ. Айтуғанов |
| 2. | Жайылымдарды ұтымды пайдалану қағидаларын бекіту туралы | Қазақстан Республикасы Премьер-Министрінің орынбасары - Қазақстан Республикасы Ауыл шаруашылығы министрінің бұйрығы | АШМ, ЖАО | 2017 жылғы сәуір | Қ.Қ. Айтуғанов |
| 3. | "Жайылымның жалпы алаңы жүктемесінің шекті рұқсат етілетін нормасын бекіту туралы" Қазақстан Республикасы Ауыл шаруашылығы министрінің 2015 жылғы 14 сәуірдегі № 3-3/332 бұйрығына өзгеріс енгізу туралы | Қазақстан Республикасы Премьер-Министрінің орынбасары - Қазақстан Республикасы Ауыл шаруашылығы министрінің бұйрығы | АШМ, ЖАО | 2017 жылғы сәуір | Қ.Қ. Айтуғанов |
| 4. | Жайылымдардың, оның ішінде аридтік жайылымдардың тозуымен және шөлейттенуімен күрес жөніндегі іс-шараларды жүргізу әдістемесін бекіту туралы | Қазақстан Республикасы Премьер-Министрінің орынбасары - Қазақстан Республикасы Ауыл шаруашылығы министрінің бұйрығы | АШМ, Қаржымині | 2017 жылғы сәуір | Е.Н. Нысанбаев |
| 5. | Жайылымдарды суландыру жөніндегі іс-шаралар жоспарын бекіту туралы | Қазақстан Республикасы Премьер-Министрінің орынбасары - Қазақстан Республикасы Ауыл шаруашылығы министрінің бұйрығы | АШМ, ЖАО | 2017 жылғы сәуір | Қ.Қ. Айтуғанов |
| 6. | Жайылымдарды басқару және оларды пайдалану жөніндегі жоспарды бекіту туралы | аудандардың, облыстық маңызы бар қаланың жергілікті өкілді органдарының шешімдері | аудандардың, облыстық маңызы бар қаланың жергілікті өкілді органдары | 2017 жылғы сәуір | аудандардың, облыстық маңызы бар қаланың мәслихаттар аппараттарының басшылары |
| 7. | Жайылымдарды геоботаникалық зерттеп-қарау негізінде жайылым айналымдарының схемасын бекіту туралы | аудандардың (қалалардағы аудандардан басқа), облыстық маңызы бар қалалардың жергілікті атқарушы органдарының қаулылары | аудандардың (қалалардағы аудандардан басқа), облыстық маңызы бар қалалардың жергілікті атқарушы органдары | 2017 жылғы сәуір | аудандардың (қалалардағы аудандардан басқа), облыстық маңызы бар қалалардың әкімдері |
| 8. | Жайылымдық инфрақұрылым объектілерін дамыту және реконструкциялау жөніндегі жоспарларды бекіту туралы | облыстардың жергілікті атқарушы органдарының қаулылары | облыстардың жергілікті атқарушы органдары | 2017 жылғы сәуір | облыс әкімдері |

      Ескертпе: аббревиатуралардың толық жазылуы

      АШМ - Қазақстан Республикасының Ауыл шаруашылығы министрлігі;

      Қаржымині - Қазақстан Республикасының Қаржы министрлігі;

      ЖАО - жергілікті атқарушы органдар.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК